وأضافت خلال حوارها مع المذيعة نهال طايل، في برنامج "تفاصيل" الذي يُعرض عبر قناة المحور، أنها فوجئت بادّعاء عبد الباسط حمودة، بوفاتها، متابعةً: "إزاي أهل البلد يجوا يعزوني وأنا قاعدة موجودة في بيتي.. إزاي بيقسم بالله إن أخته ماتت وأنا عايشة!!".. وأكدت أنّها حاولت التواصل معه بشأن الوقوف على تلك الادعاءات، لكنه لم يُجب على اتصالاتها، قائلةً: "هو مقاطعني.. ومش بيكلمني خالص من وقت طويل.. ساعات بيجي البلد في بركة السبع في المنوفية بس مش بيزورني.. بيزور حماته بس مش بيزورني، أنا بحبه مزعلتوش.. ليه بيعمل كده؟.. هو مش حاسس كده ليه؟.. عاوزاه يحس بيا ويساعدني أنا على قدي وربيت عيالي بتعبي وشقايا.. ده أبونا كان رجل محترم".. وقالت إنّ السيدة المتوفاة ليست شقيقته: "هي زي أخته.. وهي غالية علينا كلنا مش عنده هو بس.. كنت قول زي أختي أو أغلى من أختي لكن مش أختي.. بلاش الكذب ده، أنا بشوفه في التلفزيون ببقى نفسي أحضنه، وهو قاطعني وخيرني بينه وبين عيالي، وقالي يا تختاريهم يا تختاريني، برغم إنهم بيحبوه.. أنا موافقتش.. ده أنا ربيتهم بتعبي وشقايا.. مش عارفة بيعمل معايا كده ليه؟".